# Kdenlive

Kdenlive (nom que ve de KDE Non-Linear Video Editor en anglès) és un editor de vídeo semiprofessional basat en el programari multimèdia MLT (Media Lovin' Toolkit) i FFmpeg. Construït en Qt se centra en la flexibilitat i facilitat d'ús. El Kdenlive disposa de versions disponibles per a GNU/Linux, FreeBSD, Windows i Mac OS X sota els termes de llicència GNU 2 o qualsevol versió posterior.

## Característiques

Algunes característiques incloses en la versió 0.7 inclouen: captura de vídeo a través de FireWire o webcam, edició de vídeo d'alta definició, formats sense pèrdua de qualitat, eines d'organització d'escenes, etc. En els vídeos editats permet relació d'aspecte 4:3 o 16:9 tant per PAL com NTSC, a més de diversos estàndards d'alta definició HD. Els vídeos també poden ser exportats a cintes DV o gravats directament en un DVD incloent-hi un senzill menú d'escenes.
En Kdenlive suporta tots els formats de vídeo compatibles amb les llibreries del projecte FFmpeg com ara:
* Format d'arxiu QuickTime.
* AVI.
* WMV.
* MPEG.
* Fitxers SWF de tipus Adobe Flash.
* Format DV.
* Diversos formats d'alta definició (HDV 720p, HDV 1080i).

## Història

El projecte fou iniciat per Jason Wood l'any 2002 i posteriorment mantingut i millorat per un petit grup de desenvolupadors. Inicialment no es basava en MLT.
El llançament de Kdenlive 0.7 el 12 de novembre del 2008 va suposar el pas de K Desktop Environment 3 a KDE Platform 4. Els desenvolupadors varen reescriure bona part del projecte.
Des d'abril de 2015, Kdenlive 15.04.0, va passar a ser una aplicació oficial de KDE, utilitzant la seva infraestructura i calendari de publicacions.
El llançament de Kdenlive 19.04.0 suposa altra cop la reescriptura del codi (en un 60%) i l'ampliació de funcionalitats. Destacava la divisió de les pistes d'àudio i vídeo.
La versió 21.04, com a part integrant de KDE Gear 21.04, portava més de 500 correccions d'errors i novetats com el suport per a renderitzar en AV1, així com, la capacitat de transcriure les captures de veu a text. Per aquest fi, s'empren dues eines basades en Python una per a realitzar el reconeixement, anomenada Vosk i l'altra per a sincronitzar el text amb el vídeo. Vosk portava inicialment suport per a 17 idiomes, el català inclòs.
La versió 24.02 Comportà el pas a Qt6 i una millora notable en el rendiment gràcies a l'ús natiu de Vulkan a Linux, de DirectX a Windows i de Metall a macOS.

## Referències

* ↑ Smart, Christopher «Kdenlive: A Video Editor in the Spotlight». Linux Magazine, 09-07-2009 [Consulta: 3 octubre 2009]. Arxivat 2010-06-28 a Wayback Machine. «Còpia arxivada». Arxivat de l'original el 2010-06-28. [Consulta: 6 setembre 2010].
* ↑ Sawyer, Dan «Multitrack Video Editor Roundup». Linux Journal, 01-03-2008 [Consulta: 3 octubre 2009]. Arxivat 2010-02-09 a Wayback Machine. «Còpia arxivada». Arxivat de l'original el 2010-02-09. [Consulta: 6 setembre 2010].
* ↑ «Kdenlive 20.12 incluye transiciones sobre una misma pista y efectos para vídeos a 360 grados » MuyLinux» (en castellà), 22-12-2020. [Consulta: 9 maig 2021].
* ↑ Darkcrizt. «Kdenlive 20.12 llega con mejoras para la creación de efectos, subtítulos y mas» (en castellà), 23-12-2020. [Consulta: 9 maig 2021].
* ↑ http://www.kdenlive.org/news.php Arxivat 2008-07-04 a Wayback Machine.
* ↑ http://en.wikibooks.org/wiki/Kdenlive/What_Kdenlive_is
* ↑ http://commit-digest.org/issues/2008-10-12/
* ↑ Pàgina oficial del Kdenlive
* 1 2 «KdenLive Software Review» (en anglès americà). [Consulta: 9 maig 2021].
* ↑ «MLT gets a video stabilizer, Kdenlive is next» (en anglès). [Consulta: 9 maig 2021].
* ↑ «Kdenlive será parte de KDE Applications 15.04». [Consulta: 18 agost 2017].
* ↑ «Review of Kdenlive 2020 Ultimate: Best Open Source Video Editor?» (en anglès). [Consulta: 9 maig 2021].
* ↑ Darkcrizt. «Llega la nueva versión de Kdenlive 19.04 y estas son sus novedades» (en castellà), 25-04-2019. [Consulta: 9 maig 2021].
* ↑ Pablinux. «KDE Gear 21.04, Applications cambia de nombre y mete nuevas funciones» (en castellà), 22-04-2021. [Consulta: 3 maig 2021].
* ↑ Pablinux. «Kdenlive 21.04 llega con nueva opción de voz a texto» (en castellà), 28-04-2021. [Consulta: 3 maig 2021].
* ↑ Maarof, Omar. «Kdenlive 21.04 Released with Exciting Improvements and Bug Fixes» (en anglès americà), 29-04-2021. [Consulta: 3 maig 2021].
* ↑ González, Diego Germán. «Herramienta Voz a texto de Kdenlive. Esta es mi experiencia» (en castellà), 06-05-2021. [Consulta: 7 maig 2021].
* ↑ Medina, Eduardo. «Kdenlive da el salto a Qt6 con mejoras destacadas» (en castellà), 12-03-2024. [Consulta: 13 març 2024].

## Vegeu també

* Càmera de vídeo
* Editor multimèdia
* Kino
* Cinelerra

## Enllaços externs

* Recull de característiques de la nova versió del Kdenlive.
* (anglès) Manual del programa.
* (anglès) Pàgina oficial amb notícies, descàrregues, fòrum d'ajuda, etc.
* (anglès) Pàgina oficial del nucli d'edició de vídeo utilitzat pel Kdenlive. Arxivat 2010-06-12 a Wayback Machine.